Държавен вестник, бр. 35, 2011 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  35
разследване в съответствие с Международния 
стандарт за лаборатории или свързаните с него 
технически документи, преди да бъде определен 
като неблагоприятен аналитичен резултат.
5. „Биологичен материал“ са продукти – ури­
на и кръв от човешки организъм, взети за 
анализ за целите на допинговия контрол.
6. „Внезапен/без предизвестие допингов 
контрол“ е тестване, което се провежда без 
предупреждаване на спортиста и при което 
спортистът се придружава постоянно от момента 
на известяване до момента на даване на проба.
7. „Временно отстраняване“ е налагане на 
временна забрана на спортист или друго лице 
за участие в състезание преди окончателно 
решение от изслушване по чл. 43, ал. 2 от 
наредбата. 
8. „Длъжностно лице“ е всеки треньор, 
инструктор, мениджър, агент, член на екипа 
на отбор, спортно-техническо или медицинско 
лице, родител, както и всяко друго лице, което 
предоставя лечение, оказва съдействие или ра­
боти с участващ или подготвящ се за участие 
в спортно състезание спортист.
9. „Допингов контрол“ са всички действия 
и процедури от изготвянето на плана за раз­
пределение на проверките до крайния изход от 
всяко обжалване, включително всички между­
временни действия и процедури, като подаване 
на информация за местонахождение, вземане, 
запечатване, съхранение и транспортиране на 
проби до лабораторията, извършване на ла­
бораторен анализ, издаване на разрешения за 
терапевтична употреба, управление на резултати 
и провеждане на изслушвания.
10. „Държавно първенство“ е спортна проява 
с участието на спортисти на национално или 
международно ниво, която не е международна 
спортна проява.
11. „Забранена субстанция или забранен 
метод“ е субстанция или метод, посочени като 
такива в Списъка на забранените субстанции 
и методи на САА.
12. „Значително съдействие“ – за да има 
значително съдействие, оказващото го лице 
е длъжно да разкрие цялата информация за 
нарушения на антидопинговите правила, с ко­
ято разполага, в подписани от него писмени 
показания, и да окаже пълно съдействие при 
разследването и отсъждането по случаите, за 
които се касае тази информация, включително 
да дава показания по време на изслушванията 
по молба на антидопинговата организация или 
разглеждащия състав. Задължително е предоста­
вената информация да бъде достоверна и важна 
за обвинението, а в случай че обвинение не е 
повдигнато – да дава достатъчно основания за 
повдигане на такова.
13. „Извънсъстезателно тестване/тестване 
извън състезание“ е всяко тестване, което не 
се провежда по време на състезание.
14. „Използване“ е употребата, нанасянето, 
поемането, инжектирането или консумирането 
по какъвто и да е начин на забранена субстан­
ция или забранен метод.
15. „Индивидуален спорт“ е всеки спорт, 
който не е отборен. 
16. „Липса на вина или небрежност“ има в 
случаите, в които спортистът установява, че без 
да е знаел или подозирал и без да е възможно 
да е знаел или подозирал (дори при проява на 
крайна предпазливост), е употребявал или му 
е била прилагана забранена субстанция или 
забранен метод.
17. „Липса на значителна вина или неб­
режност“ има в случаите, в които спортистът 
установява, че неговата вина или небрежност 
(при разглеждането им спрямо наличните об­
стоятелства и предвид критериите за липса на 
вина или небрежност) не са били съществени 
във връзка с нарушението на антидопинговите 
правила.
18. „Лице“ е всяко физическо лице, органи­
зация или друго юридическо лице. 
19. „Лицензирана спортна организация“ е 
организация, регистрирала и картотекирала 
състезателните права на спортистите.
20. „Лишаване от права“ е забрана за участие 
на спортист или длъжностно лице в състезания 
или дейности в областта на спорта, свързани 
с управлението или подпомагането на тре­
нировъчния и състезателния процес, както и 
лишаване от финансиране по реда на чл. 83. 
21. „Маркер“ е съединение, група съедине­
ния или биологични параметри, които сочат 
към използване на забранена субстанция или 
забранен метод. 
22. „Международна спортна проява“ е спортна 
проява, чийто ръководен орган или орган за 
назначаване на технически лица е Междуна­
родният олимпийски комитет, Международ­
ният параолимпийски комитет, международна 
спортна организация, организация за спортни 
прояви от най-висок ранг или друга междуна­
родна спортна организация. 
23. „Международен стандарт“ е стандарт, 
приет от САА в подкрепа на кодекса. Спазва­
нето на международен стандарт (за разлика от 
спазването на всякакви други норми, практики 
или процедури) е достатъчно условие, за да 
се счита, че разписаните в него процедури са 
били осъществени правилно. Международните 
стандарти включват и издадените съгласно тях 
технически документи. 
24. „Метаболит“ е субстанция, произведена 
от организма на спортист чрез процес на био­
трансформация.
25. „Национална антидопингова организация“ 
е юридическо лицe, което всяка държава обосо­
бява като притежател на основните правомощия 
и отговорности на национално ниво, свързани 
с приемането и прилагането на антидопингови